Diari Oficial de la Generalitat Valenciana


Sumari del DOGV 4486, del 24-04-2003 (2003/4444)

ACORD de 12 de març de 2003, de la Comissió Territorial d'Urbanisme de València, relatiu a l'homologació i el PRI sector 6 del Pla General d'Ordenació Urbana de Tavernes Blanques.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4444


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tavernes Blanques
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a l'homologació i el PRI sector 6 del Pla General d'Ordenació Urbana de Tavernes Blanques. [2003/4444]
  
En relació amb l'expedient remés per l'Ajuntament de Tavernes Blanques, referit a l'homologació i el PRI sector 6 del Pla General d'Ordenació Urbana.
  
Antecendents de fet
  
Primer
  
El projecte es va sotmetre a informació pública per Resolució de l'Alcaldia de 31 de juliol de 2002, com a part integrant de l'alternativa tècnica del programa d'actuació integrada per al desenrotllament de la UE 1 del sector 6. Després del pertinent període d'exposició pública, en el qual es va presentar una al·legació, pel Ple de l'Ajuntament, de 9 de desembre de 2002, es va adoptar l'acord d'aprovar provisionalment el Programa per al Desenrotllament d'Actuacions Integrades (del qual formen part l'homologació i el PRI).
  
Segon
  
El projecte consta de memòria informativa i justificativa, plans d'informació i d'ordenació, ordenances reguladores, així com expressió gràfica suficient del resultat final de l'ordenació proposada i document d'homologació.
  
Tercer
  
L'objecte del projecte és l'homologació i l'ordenació detallada d'un sòl urbà classificat en el planejament general vigent, que arriba a una superfície de 43.268,16 m2, d'ús residencial, amb un índex d'edificabilitat bruta d'1,4952 m2t/m2s, la qual cosa dóna una edificabilitat total de 64.694,61m2t.
  
Quart
  
Durant la tramitació de l'expedient s'ha sol·licitat informe als organismes següents: Confederació Hidrogràfica del Xúquer, de 20 de gener de 2003, sense que fins a la data conste la seua emissió.
  
Cinqué
  
Tavernes Blanques disposa de Pla General d'Ordenació Urbana aprovat definitivament per la Comissió Territorial d'Urbanisme de 29 de desembre de 1987.
  
Sisé
  
La Comissió Informativa de la Comissió Territorial d'Urbanisme de València, en sessió de 5 de març de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació es pot observar correcta, de conformitat al que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptuen els articles 27 i 28 de la LRAU i en la Instrucció d'Homologació.
  
Tercer
  
El document presentat proposa una homologació sectorial modificativa i un pla de reforma interior de millora en un àmbit que coincidix amb el delimitat per a la unitat d'execució núm. 6 pel Pla General.
  
1. Pel que fa a l'homologació quant a l'ordenació de caràcter estructural es concreta:
  
Com a directrius definitòries de l'estratègia d'evolució urbana es definix l'ús predominant residencial.
  
Classificació del sòl: urbà.
  
Es delimita un únic sector que inclou tots els terrenys pendents d'urbanitzar.
  
Es delimiten tres unitats d'execució, i cada una d'estes configura la seua pròpia àrea de repartiment, amb els següents aprofitaments tipus.
  
UE 6-A: 1,561 m2t/m2s.
  
UE 6-B: 1,424 m2t/m2s.
  
UE 6-C: 1,366 m2t/m2s.
  
Edificabilitat màxima del PRI: 64.694, 61 m2t.
  
No es troba dins del sector cap element de la xàrcia primària de dotacions públiques.
  
Paràmetres del sector
  
Superfície: 43.268,16 m2
  
Edificabilitat: 64.694,61 m2
  
Zones verdes: 4.347,07 m2
  
Xàrcia viària: 16.517,99 m2
  
IEB:1,4952 m2t/m2s.
  
2. El document presentat inclou un PRI de millora, mentre es modifica l'ordenació prevista en el Pla General en delimitar unitats d'execució determinant el seu aprofitament tipus, i es requalifica el sòl que passarà de residencial extensiu a residencial intensiu en la unitat d'execució 6-A, en l'illa C+D.
  
Regixen per al sector les ordenances generals del PGOU i les particulars per a la zona de qualificació residencial intensiu, si bé es modifica l'article 85.2 per a possibilitar l'ús d'habitatge en planta baixa per a l'illa C+D.
  
?Article 85: ús residencial.
  
2. Generalitats
  
- No es permeten habitatges en soterranis, ni semisoterranis, ni en plantes baixes d'edificis de més de tres plantes.
  
- S'exceptua d'esta prohibició, pel que fa a les plantes baixes, a l'illa C+D inclosa en la unitat d'execució 6-A, recaient als carrers Constitució, Cardenal Benlloch, Carraixet i c/ en Projecte?.
  
Respecte de l'ordenació detallada s'han d'observar les següents característiques bàsiques de l'actuació, així com l'adequació a la legislació aplicable:
  
A la vista del que s'ha dit anteriorment s'observa que es complix allò que s'ha exigit en l'article 55.2 LRAU i article 17 de l'annex al RPCV, ja que es respecten els paràmetres imposats pel Pla General tant en l'aprofitament lucratiu com en les dotacions públiques.
  
Respecte de l'àmbit només es gestiona una unitat d'execució, i s'aporta a este fi el corresponent Programa per al Desenrotllament d'Actuacions Integrades de la mencionada unitat.
  
Quart
  
La proposta s'ajusta als criteris de la política urbanística i territorial de la Generalitat Valenciana, d'acord amb el que disposa l'article 40 LRAU.
  
Cinqué
  
La Comissió Informativa d'Urbanisme ha d'emetre informe sobre els instruments de planejament que hagen de ser aprovats per la Comissió Territorial d'Urbanisme o el conseller d'Obres Públiques, Urbanisme i Transports, de conformitat amb el que establix l'article 11.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
El director general d'Urbanisme i Ordenació Territorial té la competència per a emetre informes urbanístics previs, de conformitat amb el que disposa l'article 8.C del Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 12 de març de 2003, acorda aprovar l'homologació i el PRI sector 6 de Tavernes Blanques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.